CELEX: 32011R0111
Language: lv
Date: 2011-02-07 00:00:00
Title: Komisijas Regula (ES) Nr. 111/2011 ( 2011. gada 7. februāris ) par atsevišķu preču klasifikāciju kombinētajā nomenklatūrā

9.2.2011   
            
            
               LV
            
            
               Eiropas Savienības Oficiālais Vēstnesis
            
            
               L 34/33
            
         KOMISIJAS REGULA (ES) Nr. 111/2011
   (2011. gada 7. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jāpieņem pasākumi attiecībā uz šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnībā vai daļēji balstās uz to vai pievieno tai kādas papildu apakšnodaļas un ir izveidota ar īpašiem Savienības noteikumiem.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē saskaņā ar KN kodu, kas norādīts minētās tabulas 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi paredzēt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, šīs izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 7. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Koniskas formas titāna izstrādājums, kuram apakšējā galā ir kāts ar ārējo vītni (tā sauktais ”mākslīgais zoba implants”).
                  To lieto zobārstniecībā. To ir paredzēts ieskrūvēt mākslīgajā zoba saknē, kas implantēta žoklī un tas savieno sakni ar mākslīgo kroni.
                  Importēšanas laikā tas ir sterilā iepakojumā.
                  
                      (1) Sk. attēlus.
               
               
                  9021 29 00
               
               
                  Klasifikācija noteikta, ievērojot Kombinētās nomenklatūras 1. un 6. vispārīgo interpretācijas noteikumu, 90. nodaļas 2.b) piezīmi un KN kodu 9021 un 9021 29 00 aprakstu.
                  Tā konstrukcijas dēļ izstrādājums ir īpaši paredzēts lietošanai zobārstniecībā, un nevar tikt uzskatīts par ”vispārlietojamu detaļu”, kā norādīts XV sadaļas 2. piezīmē. Tāpēc nav iespējama klasifikācija XV sadaļā.
                  Izstrādājums, kas ir zobtehnikas darinājuma daļa, klasificējams pozīcijā 9021, kas ietver dažādus zobārstniecības piederumus zobu kroņu un zobu protēžu izgatavošanai (sk. arī Harmonizētās sistēmas skaidrojumus pozīcijai 9021 (III) (B) (4)).
                  Tāpēc izstrādājums klasificējams ar KN kodu 9021 29 00 kā zobtehnikas darinājuma daļa.
               
            
         
      
         
      
         (1)  Attēli ir tikai informācijai.